== Napoleonskrigene ==
Tscherning havde også en militær kommando, i det kystbevogtningen fra [[Frederikssund]] til [[Hellebæk]] var ham underlagt, men først i slutningen af 1813 blev han ansat i den aktive hær. Svenske, tyske og russiske tropper havde oversvømmet [[Hertugdømmet Holsten|Holsten]] og var trængte ind i [[Sønderjylland]], kongen samlede hæren bag [[Lillebælt]] og betroede kommandoen på [[Als]] til Tscherning, der havde henledet hans opmærksomhed på flankestillingens betydning; med stor energi organiserede han i kort tid af de mest forskelligartede bestanddele et lille korps på 1600 mand, hvorpå han gik over til [[Sundeved]]; det lykkedes ham at imponere fjenden, der troede, at han rådede over en anselig styrke, og den svenske general [[Anders Fredrik Skjöldebrand]] sluttede en for de danske meget fordelagtig konvention med ham. Den russiske general [[Friedrich Carl von Tettenborn]] søgte at kuldkaste overenskomsten, men Tscherning hævdede med fasthed stillingen til [[freden i Kiel]]. I det tidsrum, der hengik, indtil freden definitivt var sikret, ledede Tscherning efterretningsvæsenet; derpå gik han tilbage i sin gamle stilling og forlod [[1816]] hæren med [[oberst]]s karakter. Det lykkedes ham, støttet af sin søn, at holde værket oppe i de vanskelige år efter krigen, og da han [[1830]], kort efter sin hustrus død, tog sin afsked, var tilstanden forholdsvis god. Sine sidste år tilbragte han i København som vicekommandant på [[Rosenborg Slot|Rosenborg]], sysselsat med litterære småarbejder. Han døde 26. juli 1832. 1813 var han blevet [[Dannebrogordenen|Ridder af Dannebrog]] og [[1815]] [[Dannebrogsmand]].
Personbillede_savnes Historie